《宿田舍》
宋代·霍洞

北风吹晴屋满霜，翁儿赤体悲无裳。
闺中幼妇饥欲泣，忍饥取麻灯下缉。
一身勿暇私自怜，鸣机轧轧明窗前。
织成五丈如霜布，翁作旋襴儿作袴。
明朝官中租赋急，依然赤体当风立。

作者简介：霍洞，字太清，自号筠寮，武进（今属江苏）人。端友从孙。居城东梅坡。事见《咸淳毗陵志》卷一九。今录诗二首。